Author: Elena Malíková
Last saved by: Mičkovicová Adriana
Company: MSVVaSSR

Správa zo zahraničnej pracovnej cesty

1. Účastníci ZPC
Meno:						Ing. Elena Malíková
Vysielajúca organizácia:	Ministerstvo školstva, vedy, výskumu a športu SR, sekcia štátnej starostlivosti o šport a mládež
						Stromová 1, 813 30 Bratislava
Pracovné zaradenie:		riaditeľka odboru vzdelávania 
a medzinárodnej spolupráce v športe
Znalosť jazykov:				anglický, francúzsky a ruský jazyk

Meno:						Ing. Adriana Mičkovicová
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport a mládež
						Stromová 1, 813 30 Bratislava
Pracovné zaradenie:		štátny radca 
Znalosť jazykov:				anglický, ruský, francúzsky  a španielsky jazyk  	
2. Zahraničná pracovná cesta 
Štát: 						Belgicko
Mesto:						Brusel
Vykonaná v dňoch: 				02.-03. septembra 2015
Prijímajúca organizácia: 			Rada Európskej únie, generálny sekretariát                                                                     
Účel cesty:					Zasadnutie pracovnej skupiny pre šport Rady  						Európskej únie (ďalej len „Rada“) 
Spôsob financovania: 		            	Rada Európskej únie a Ministerstvo školstva, 
						vedy, výskumu a športu SR				
3. Rámcový program pobytu

02.septembra 2015
Príchod delegácií

03. septembra 2015
1.	Schválenie agendy
2.	Informácie luxemburského predsedníctva
3.	Informácie Európskej komisie
4.	Návrh záverov Rady po revízii uznesenia Rady a členských štátov EÚ z roku 2011 ohľadne zastúpenia členských štátov EÚ v zakladacom výbore WADA a koordinácie pozícií EÚ a jej členských štátov pred zasadnutiami WADA
5.	a) Odporúčania Rady na zvýšenie podpory telesnej výchovy na školách, vrátane rozvoja motorických schopností v rannom detstve a na vytvorenie hodnotnej súčinnosti so športovým sektorom, miestnymi orgánmi a súkromným sektorom
b) Návrh záverov Rady o podpore telesnej výchovy na školách, vrátane motorických zručností v ranom detstve.
6.	Návrh rozhodnutia Rady o podpise Dohovoru Rady Európy v mene Európskej únie o manipulácii športových súťaží, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach

Návrh rozhodnutia Rady o podpise Dohovoru Rady Európy v mene Európskej únie o manipulácii športových súťaží, pokiaľ ide o záležitosti, ktoré súvisia s trestným právom hmotným a justičnou spoluprácou v trestných veciach

7.	Rôzne

Odchod delegácií

4. Všeobecné informácie k problematike
Na druhom zasadaní pracovnej skupiny pre šport počas luxemburského predsedníctva boli podané stručné informácie z neformálneho stretnutia ministrov športu, ktoré sa konalo 6.-7. júla a k stretnutiu generálnych riaditeľov 15.-16. septembra v Luxembursku. Európska komisia zriadila skupiny na vysokej úrovni na tému športovej diplomacie, čo je témou Slovenska počas jej predsedníctva v 2. polovici roku 2016, a na tému amatérskeho športu, obe skupiny majú po 15 členov. Prvý Európsky týždeň športu bude oficiálne otvorený 7. septembra, hlavné podujatie sa bude konať v Bruseli. Prebehla diskusia k záverom Rady EÚ po revízii uznesenia Rady a členských štátov EÚ z roku 2011 ohľadne zastúpenia členských štátov EÚ v zakladacom výbore WADA a koordinácie pozícií EÚ a jej členských štátov pred zasadnutiami WADA a očakáva sa, že tento mechanizmus ostane v platnosti. Prebehla diskusia k odporúčaniam expertnej skupiny HEPA a k návrhu záverov Rady o podpore telesnej výchovy na školách, vrátane motorických zručností v ranom detstve. Pracovná skupina rokovala o návrhoch rozhodnutia Rady o podpise Dohovoru Rady Európy v mene Európskej únie o manipulácii športových súťaží, išlo prvýkrát o text upravený Predsedníctvom. Na záver Francúzsko informovalo že na neformálnom stretnutí ministrov športu podpísalo 11 členských štátov EÚ tzv. non-paper Francúzska o špecifickosti športu.

5. Stručné zhrnutie rokovania

1. Schválenie agendy
Agenda zasadnutia bola schválená bez zmien. 

2. Informácie predsedníctva
	Rokovanie pracovnej skupiny viedol pani Alexandre Husting, zástupca luxemburského predsedníctva. Predsedníctvo informovalo o neformálnom stretnutí ministrov športu, ktoré sa konalo 6.-7. júla. Rokovanie  bolo venované trom hlavným témam: systém zastúpenia a mechanizmus koordinácie členských štátov EÚ vo WADA, vzťahy so športovým hnutím, vzťahy s Radou Európy v oblasti športu. Stretnutiu generálnych riaditeľov sa uskutoční 15.-16. septembra v Luxembursku a bude venované duálnym kariéram v športe,  financovaniu športu na úrovni EÚ a sociálnej inklúzii v športe. 15. septembra prebehne aj konferencia o motorických zručnostiach v ranom detstve. 14. septembra bude prezentovať luxemburský minister športu Romaine Schneider priority vo výbore CULT EP. 
3. Informácie Európskej komisie
	Európska komisia informovala o zriadení skupiny na vysokej úrovni na tému športovej diplomacie, čo je témou Slovenska počas jej predsedníctva v 2. polovici roku 2016, Slovensko bude zastupovať Danka Barteková. Druhá zriadená skupina na vysokej úrovni je na tému amatérskeho športu, obe skupiny majú po 15 členov. Prvé stretnutia skupín sú plánované na 8. októbra, resp. 9. novembra 2015.
	Európska komisia ďalej poskytla prehľad o plánovaných rokovaniach expertných skupín do konca roka 2015 a prehľad pripravovaných a plánovaných štúdií.
	Európska komisia informovala o programe Erasmus+. Návrh pracovného programu 2016 prijme v strede septembra, následne je potrebné priaznivé stanovisko Výboru Erasmus+. Výzva 2016 bude zverejnená v októbri, okrem iného bude môcť podporiť malé partnerstvá spolupráce v oblasti športu (grant max. 60 000 euro, 3 partneri z 3 členských krajín EÚ).
Prvý Európsky týždeň športu bude oficiálne otvorený 7. septembra, hlavné podujatie sa bude konať v Bruseli 9. septembra. Bude mať 4 dni, každý deň zameraný na inú tému. Má 10 ambasádorov, medzi nimi je aj slovenská strelkyňa Danka Barteková. Do Európskeho týždňa športu sa zapojilo 31 krajín, 30 partnerov a bude mať viac ako 2000 podujatí v jednotlivých členských krajinách. 

4. Návrh záverov Rady EÚ po revízii uznesenia Rady a členských štátov EÚ z roku 2011 ohľadne zastúpenia členských štátov EÚ v zakladacom výbore WADA a koordinácie pozícií EÚ a jej členských štátov pred zasadnutiami WADA

	Prebehla diskusia k záverom Rady EÚ po revízii uznesenia Rady a členských štátov EÚ z roku 2011 ohľadne zastúpenia členských štátov EÚ v zakladacom výbore WADA a koordinácie pozícií EÚ a jej členských štátov pred zasadnutiami WADA. Predsedníctvo  navrhuje zachovať súčasný stav, pričom súčasne navrhuje posilniť 5 prvkov celého procesu. Niektoré krajiny nesúhlasia s myšlienkou opätovného ustanovenia expertnej skupiny pre antidoping (SI, SE, PL), naopak ES takáto skupina chýba.
	Právna služba Rady ozrejmila, čo znamená revízia uznesenia, a následne navrhla úpravu hlavného ustanovenia dokumentu tak, aby bolo jasné, že systém zastúpenia a mechanizmus koordinácie z roku 2011 má ostať v platnosti. Očakáva sa, že tento mechanizmus ostane v platnosti.
5. Návrh záverov Rady o podpore telesnej výchovy na školách, vrátane motorických zručností v ranom detstve.
	Prebehla diskusia k odporúčaniam expertnej skupiny HEPA a k záverom Rady o podpore telesnej výchovy na školách, vrátane motorických zručností v ranom detstve, ktoré členské štáty podporujú. Niektoré členské štáty si myslia, že odporúčania nemôžu ovplyvniť národnú úroveň, podľa niektorých je text príliš dlhý. Predsedníctvo vyjde v ústrety mnohým delegáciám a zjemní text o využití odporúčaní expertnej skupiny pre HEPA. 

6. Návrh rozhodnutia Rady o podpise Dohovoru Rady Európy v mene Európskej únie o manipulácii športových súťaží, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach
Návrh rozhodnutia Rady o podpise Dohovoru Rady Európy v mene Európskej únie o manipulácii športových súťaží, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach
	Predsedníctvo oznámilo, že Malta stiahla svoje podanie v tejto veci na Európsky súdny dvor. Právna služba Rady EÚ ozrejmila systém zvolenia právnych základov.  Vymenovala články dohovoru, ktoré podporujú myšlienku, aby bol právnym základom čl. 165 ZFEÚ. Dohovor nemá za cieľ upravovať lepšie fungovanie vnútorného trhu, preto nebol čl. 114 ZFEÚ zvolený správne za právny základ. Právna služba Európskej komisie s tým však nesúhlasí a trvá na tom, že tento článok je relevantný pre implementáciu dohovoru. 
	Dohovor je zmiešanou zmluvou, keďže obsahuje kompetencie členských štátov, aj kompetencií EÚ. Rada EÚ potrebuje vzhľadom na právny základ k schváleniu tohto rozhodnutia kvalifikovanú väčšinu, pred tým je však potrebné overiť súhlas všetkých dotknutých členských štátov s prijatím záväzkom s ohľadom na ich vnútroštátne právomoci. Právna služba Komisie tento názor úplne nezdieľa. Niektoré štáty vyzvali na úplnú konzistentnosť s protokolom o boji proti terorizmu.
7.	Rôzne

	Francúzsko informovalo, že na neformálnom stretnutí ministrov športu podpísalo 11 členských štátov EÚ tzv. non-paper Francúzska o špecifickosti športu. Francúzsko chce pozvať v spolupráci s LU PRES a COM ministrov športu na stretnutie do Paríža 23. októbra na tému udržateľnosti významných športových podujatí.
 
6. Závery a odporúčané návrhy

Druhé zasadanie pracovnej skupiny pre šport počas počas luxemburského predsedníctva bolo venované diskusii k záverom Rady EÚ po revízii uznesenia Rady a členských štátov EÚ z roku 2011 ohľadne zastúpenia členských štátov EÚ v zakladacom výbore WADA a koordinácie pozícií EÚ a jej členských štátov pred zasadnutiami WADA.  Prebehla diskusia k odporúčaniam expertnej skupiny HEPA a k návrhu záverov Rady o podpore telesnej výchovy na školách, vrátane motorických zručností v ranom detstve. Pracovná skupina rokovala o návrhoch rozhodnutia Rady o podpise Dohovoru Rady Európy v mene Európskej únie o manipulácii športových súťaží.

7. Prehľad prinesenej dokumentácie 

Oficiálne rokovacie materiály sú uložené na sekcii štátnej starostlivosti o šport a mládež MŠVVaŠ SR. 

8. Osobitne vyhodnotený očakávaný prínos ZPC

SR ako členský štát EÚ sa priamo zúčastňuje rokovania a diskusie v pracovnej skupine pre šport v rámci agendy EÚ a má takto možnosť zapájať sa do tvorby materiálov pre oblasť športu na európskej úrovni. Pravidelná účasť na stretnutiach je okrem toho vhodnou prípravou na predsedníctvo SR v EÚ v druhom polroku 2016. 

9. Prenos zverejnenia výsledkov ZPC, prenos získaných informácií

Informácie o rokovaní boli postúpené v rámci sekcie štátnej starostlivosti o šport a mládež relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.
Bratislava, 10. septembra 2015		

Vypracovala:
Ing. Adriana Mičkovicová 

Schválil: 
Ing. Ladislav Čambal
generálny riaditeľ sekcie štátnej starostlivosti o šport a mládež

Ing. Elena Malíková 
riaditeľka odboru vzdelávania a medzinárodnej spolupráce v športe